text: Stor målmandspræstation og fight gav Esbjerg fB et point i Brøndby
  21 marts 2016 kl. 06.05
  En pragtredning af Esbjerg-målmand Jeppe Højbjerg og intens fight sikrede Esbjerg fB et point i søndagens sene superligakamp i Brøndby.
  Til trods for flere store chancer til begge hold, lykkedes det ikke for nogle af de to hold at score, og kampen mellem Brøndby IF og Esbjerg fB endte 0-0.
  Det gav selvtillid til Esbjerg, at det lykkedes at holde Brøndby fra scoringer - men underholdende og velspillet blev kampen aldrig.
  - Vi levede op til det, jeg snakkede om i duellerne, og jeg synes, at vi stod meget godt i mod. Og så har vi bare en klasse-keeper dernede i kassen, sagde Esbjergs cheftræner Jonas Dal efter kampen.
  
  